Վերոհիշյալ նախաձեռնությամբ ոգևորված՝ համալսարանի ղեկավարությունը հանդես է գալիս նաև մեկ այլ հայանպաստ ծրագրի իրականացման պատրաստակա-մությամբ. այն է՝ 2018 թ. նոյեմբերի 1-ից Հյուսիսային համալսարանում (Երևան, Ալեք Մանուկյան 15ա) Երևանում գործող արտասահմանյան դեսպանությունների օտարերկրյա աշխատակիցների ընտանիքների անդամներին անվճար հիմունքներով ուսուցանել հայոց լեզու՝ որպես հաղորդակցման միջոց: Արտասահմանցիները Հայաստանում աշխատանքին զուգահեռ հայերեն սովորելով, այն կարտահանեն այլ երկրներ, որով էլ միաժամանակ կնպաստեն արտերկրում գտնվող սփյուռքահայ համայնքների գործունեության արդյունավետության բարձրացմանը: Վերոհիշյալ նախաձեռնությունը առաջին հերթին համալսարանը նպատակ ունի իրականացնել Ուրուգվայի, Հունաստանի, Շվեյցարիայի, Կիպրոսի և Սլովակիայի դեսպանատների աշխատակիցների ընտանիքների անդամների համար՝ հաշվի առնելով այդ երկրների նկատմամբ մեր առանձնահատուկ վերաբերմունքը՝ (Ուրուգվայի՝ որպես հայոց ցեղասպանությունը առաջինը ճանաչած երկրի, մյուս չորսի՝ որպես ցեղասպանության ժխտումը քրեորեն դատապարտող օրենքներ ընդունած երկրների): Ի դեպ՝ այդ երկրների բազմաթիվ բուհերի հետ Հյուսիսային համալսարանն արդեն կնքել է ուսանողների փոխանակման պայմանագրեր։